* **Πάσχα στη Μάλτα 5+1 μέρες 17-22.04.25**

**1η ημέρα: Απευθείας πτήση για Μάλτα, ξενάγηση πόλης, Κήποι Μπαράκα, τακτοποίηση στο ξενοδοχείο**

Συγκέντρωση στο αεροδρόμιο "ΜΑΚΕΔΟΝΙΑ", έλεγχος εισιτηρίων και απευθείας πτήση για την καρδιά της Μεσογείου, τη Μάλτα, πολιτιστική πρωτεύουσα της Ευρώπης για το 2018, ένα νησί που αποτελεί μια πανδαισία χρωμάτων και αρωμάτων. Κατά την άφιξή μας, γνωριμία με το συνοδό μας, ο οποίος έχει πραγματοποιήσει το συγκεκριμένο ταξίδι επανειλημμένα, γνωρίζει τα μέρη, τις τοπικές παραδόσεις και τη νοοτροπία των κατοίκων. Ξεκινάμε την ξενάγηση στην περίφημη πρωτεύουσα του τάγματος των Ιπποτών του Αγ. Ιωάννη, τη Βαλέτα. Η Βαλέτα είναι οχυρωμένη, χτισμένη πάνω σε ένα στενό ακρωτήρι, πλαισιωμένη από δύο φυσικά λιμάνια και διαθέτει και ένα περήφανο φρούριο, το Saint Elmo. Η πόλη χτίστηκε από τους Ιππότες του Τάγματος του Αγίου Ιωάννη μετά τη Μεγάλη Πολιορκία των Οθωμανών του 1565. Η ξενάγηση γίνεται με τα πόδια, γιατί η κυκλοφορία των αυτοκινήτων απαγορεύεται στο τμήμα της Παλιάς Πόλης. Πρόκειται για μια μοναδική καστρούπολη με ιδιαίτερη ιστορική σημασία και απεριόριστη ομορφιά. Θα περπατήσουμε στα στενά γραφικά δρομάκια και θα απολαύσουμε τα στοιχεία μιας άλλη εποχής. Θα δούμε το παλάτι του Μεγάλου Μαγίστρου και τον καθεδρικό Ναό του Αγ. Ιωάννη, τον πιο εντυπωσιακό ναός της Μάλτας και εξαίρετο δείγμα μαλτέζικου μπαρόκ. Ο ναός ανεγέρθηκε μεταξύ του 1573 και του 1578 ως μοναστική εκκλησία των Ιπποτών του Αγίου Ιωάννη. Στην επίσκεψη μας στο μουσείο θα θαυμάσουμε δύο από τα πιο φημισμένα έργα του Καραβάτζιο, τον «Αποκεφαλισμό του Ιωάννη του Βαπτιστή» και τον «Άγιο Ιερώνυμο». Στη συνέχεια θα κατευθυνθούμε στους περίφημους κήπους Μπαράκα. Θα θαυμάσουμε τους κήπους, απ’ όπου θα δούμε την πανοραμική θέα των δύο φυσικών λιμανιών της Μάλτας και των τριών ιστορικών πόλεων που συνδέονται με τις δύο μεγάλες πολιορκίες του 1565 και 1942. Αν και το ταξίδι στον χρόνο είναι κάτι ανέφικτο, αυτή η βόλτα στις καστροπολιτείες του νησιού, είναι ένα αληθινό βύθισμα στο παρελθόν. Θα περπατήσουμε ακόμη στον κεντρικό πεζόδρομό της, την Triq Ir-Repubblika, με τα παλιά κτίρια με τα «κλειστά» μπαλκόνια και τα καταστήματα με τις vintage επιγραφές, θα δούμε τα κάθετα σοκάκια με τα χρυσόχρωμα, ταλαιπωρημένα κτίρια και τα φθαρμένα palazzi που βρέχονται από την αύρα της θάλασσας. Ελεύθερος χρόνος και το απόγευμα μεταφορά στο ξενοδοχείο μας. Τακτοποίηση στα δωμάτια. Για το βράδυ σας προτείνουμε να περπατήσετε στην παραλιακή του Αγίου Ιουλιανού που σφύζει από ζωή.

**2η ημέρα: Εκδρομή Μόστα – Μεδίνα, περιήγηση**

Πρόγευμα και η σημερινή ημέρα περιλαμβάνει μια εξαιρετική εκδρομή. Θα επισκεφθούμε τον εντυπωσιακό καθεδρικό ναό της Μόστα, με τον τρίτο μεγαλύτερο τρούλο στην Ευρώπη και στην συνέχεια θα μεταφερθούμε στο λόφο του Ραμπάτ για την επίσκεψη στην, όπως αποκαλείται, την Μεδίνα, υποδηλώνοντας τη μυστηριώδη ατμόσφαιρα που την περιβάλλει και που είναι οχυρωμένη σε απόρθητο κάστρο. Είχε διατελέσει στο Μεσαίωνα πρωτεύουσα του νησιού, πριν οι Ιωαννίτες Ιππότες χτίσουν το οχυρό τους κοντά στη θάλασσα. Καταστράφηκε ολοσχερώς από το σεισμό του 1693. Όταν κατέλαβαν οι Ιππότες το νησί η παλιά μαλτέζικη αριστοκρατία εγκαταστάθηκε εδώ. Σήμερα, με προσεκτική συντήρηση και ελεγχόμενη αναπαλαίωση, προσπαθεί με τη βοήθεια και της Unesco να διατηρήσει τη θαυμάσια μπαρόκ αρχιτεκτονική της, η οποία σε πολλές περιπτώσεις είναι συνδυασμένη με χαρακτηριστικά αραβικά στοιχεία. Είναι η πιο κομψή αλλά και η πιο ακριβή περιοχή της Μάλτας. Οι βαριές ολοσκάλιστες ξύλινες πόρτες των σπιτιών της ανοίγουν σπάνια. Στην πόλη δεν υπάρχει εμπορική ζωή, φωτεινές επιγραφές και γενικά φαίνεται να ζει περισσότερο στο ένδοξο παρελθόν παρά στο παρόν. Η μαγική της ατμόσφαιρα δεν έχει αλλοιωθεί από τα πλήθη τουριστών που συρρέουν εκεί. Στη βόλτα μας, θα θαυμάσουμε εντυπωσιακά πυργόσπιτα με χαρακτηριστικά περίτεχνα φανάρια, πετρόχτιστα μοναστήρια και νορμανδικά παλάτια. H «Σιωπηλή Πόλη», όπως αποκαλείται, έχει «πρωταγωνιστήσει» στο γνωστό σε όλους Game of Thrones. Το λιοντάρι στην πύλη της πόλης είναι το σήμα κατατεθέν στη σκηνή που η Catelyn και ο Ser Rodrik Cassel εισέρχονται στο King’s Landing. Χρόνος Ελεύθερος και Αμέσως μετά επιστροφή στο ξενοδοχείο μας. Για το βράδυ σας προτείνουμε να απολαύσετε μια βόλτα με την άμαξα, να φωτογραφήσετε τα magic bus που είναι από το 1950, να δοκιμάσετε την κουζίνα της, που φημίζεται για το φρέσκο ψάρι και για τις σούπες λαχανικών.

**3η ημέρα: Προαιρετική εκδρομή στο Γκόζο (Gozo)**

Τη σημερινή ημέρα σας προτείνουμε μια ολοήμερη εκδρομή στο μαγευτικό νησάκι Γκόζο. Για να φθάσουμε στο δεύτερο μεγαλύτερο νησί του Αρχιπελάγους της Μάλτας, μεταφερόμαστε στο πορθμείο και επιβιβαζόμαστε στο ferry boat. Η εξαιρετική ομορφιά του τοπίου, τα υπέροχα σπίτια και αγροικίες, η εναλλαγή των εικόνων που θα συναντήσετε θα σας πείσουν γρήγορα, για το πόσο άξιζε η επίσκεψη σας στο νησί του Γκόζο. Θα επισκεφθούμε το Rabat, με το περίφημο κάστρο, την παλιά πόλη, την περιοχή, όπου κατοικούσε η νύμφη Καλυψώ, αλλά και παραλία Rambla, όπου γυρίστηκε η ταινία Τροία. Ακόμη θα επισκεφθούμε και το γραφικό ψαροχώρι Σλέτι, όπου θα έχουμε χρόνο για γεύμα και αγορές για αναμνηστικά. Επιστροφή στο ξενοδοχείο μας. Για το βράδυ σας προτείνουμε να περπατήσετε στην περιοχή Portomaso που θα σας εντυπωσιάσει με την επιβλητική μαρίνα και τα στυλάτα μαγαζιά.

**4η ημέρα: Εκδρομή στις τρεις πόλεις (Senglea, Vitoriossa, Cospicoua)**

Πρόγευμα στο ξενοδοχείο και αναχώρηση για να γνωρίσουμε τις περιοχές των 3 πόλεων - την Κοσπίκουα, την Βιτοριόζα και την Σέγκλια, έδρα των Ιωαννιτών Ιπποτών κατά την μεγάλη πολιορκία του 1565 (The three cities). Ένα μοναδικό σύμπλεγμα αρχιτεκτονικών κατασκευών κάστρων, κατοικιών και σημαντικών κτιρίων, τα οποία είναι κτισμένα σε μια υπέροχη θέση στο Μεγάλο Λιμάνι (Grand Harbour) και έχουν έντονες επιρροές από τους Φοίνικες, Ρωμαίους, Άραβες, Νορμανδούς, Ιωαννίτες Ιππότες και τους Βρετανούς. Από τις επάλξεις τους θα απολαύσουμε την μαγική θέα της Βαλέττας και θα περιπλανηθούμε στα Μεσαιωνικά στενά, με τα κτίρια της Ιερής εξέτασης, των Μοναστηριών, την πλατεία των εκτελέσεων, το σπίτι του δήμιου. Τελειώνοντας, χρόνος ελεύθερος και επιστροφή στο ξενοδοχείο μας. Για το βράδυ σας προτείνουμε να επισκεφθείτε το διάσημο καζίνο Dragonara, καθώς στεγάζεται σε ένα παλάτι που χτίστηκε το 1870 και είναι εντυπωσιακό.

**5η ημέρα: Χρόνος για αγορές – Χωριό του Ποπάυ**

Πρόγευμα και η σημερινή ημέρα είναι ελεύθερη να απολαύσετε το υπέροχο νησί της Μεσογείου. Θα έχετε χρόνο να περιπλανηθείτε στην πολυπολιτισμική χώρα, όπου μαγαζάκια με φαγητό και ποτό υπάρχουν σε κάθε γωνιά της, οπότε περπατώντας στα σοκάκια της θα βρείτε το ιδανικό για εσάς. Αν είστε λάτρεις του καφέ και δεν μπορείτε χωρίς να πιείτε το πρωινό σας freddo, σας προτείνουμε την αλυσίδα καφέ **Coffee Circus** που έχει αρκετά υποκαταστήματα στην Μάλτα, οπότε αναζητήστε το πλησιέστερο σε εσάς και απολαύστε έναν κρύο ή ζεστό καφέ. Μην ξεχάσετε να δοκιμάσετε και τα παραδοσιακά τους σνακ, τα παστίτσι που είναι σαν μικρό πιτάκι με γέμιση κοτόπουλο, τυρί ή την πιο δημοφιλή επιλογή, με αρακά. Ακόμη, για φρέσκο, κρεμώδες και γευστικό παγωτό κάντε μια στάση στο περίφημο Amarino Gelato**,** αλλά να έχετε λίγη υπομονή γιατί τις περισσότερες φορές έχει μεγάλη ουρά που περιμένει να γευτεί μια μπάλα από το καλύτερο παγωτό της Μάλτας. Εναλλακτικά, αν επιθυμείτε μπορείτε να επισκεφθείτε τοχωριότου Ποπάι,ένα αξιοθέατο διαφορετικό από τα υπόλοιπα. Πρόκειται ουσιαστικά για το μέρος που γυρίστηκε η ταινία “Ποπάυ” με τον Ρόμπιν Γουίλιαμς το μακρινό 1980 και το οποίο σήμερα λειτουργεί ως θεματικό πάρκο με τα σπίτια των χαρακτήρων, φανταστείτε κάτι σαν μια μικρή Ντίσνειλαντ. Το απόγευμα επιστροφή στο ξενοδοχείο μας.

**6η ημέρα: Μετάβαση στο αεροδρόμιο, Πτήση επιστροφής**

Προετοιμασία για αναχώρηση και στη συνέχεια μετάβαση στο αεροδρόμιο για να πάρουμε την πτήση επιστροφής. Άφιξη στην πόλη μας με τις καλύτερες εντυπώσεις.

**Πρόγραμμα διακοπών (χωρίς πρόγραμμα ξεναγήσεων) -50€ ανά άτομο**

|  |  |  |  |  |  |  |
| --- | --- | --- | --- | --- | --- | --- |
| **ΜΑΛΤΑ** | Αναχ. | Ξενοδοχείο  Τοποθεσία | Τιμή σε  δίκλινο/τρίκλινο  Non ref/  Κανονική τιμή | Τιμή  παιδιού έως  12 ετών  Non ref/  Κανονική τιμή | Επιβάρυνση  Μονοκλ. | Αερ. Εταιρία |
| 5 + 1  Ημέρες | 17/04 | Diplomat 4\*  Σλιέμα | 539 / 589 | 379 / 409 | 229 | **Ryanαir**  Θεσσαλονίκη  Μάλτα  06:45-07:30  Μάλτα  Θεσσαλονίκη  06:05-08:30 |
| Preluna 4\* plus  Σλιέμα | 549 / 599  standard rooms  569 / 609  Με θέα θάλασσα | 315 / 369  standard rooms  359 / 395  Με θέα Θάλασσα | 229  standard rooms  269  Με θέα θάλασσα |
| Mercure 4\* plus  Αγ. Ιουλιανός | 575 / 619 | 375 / 409 | 265 |
| **Περιλαμβάνονται:** Ένα προσωπικό αντικείμενο - χειραποσκευή (διαστ. 40x20x25cm) και μία χειραποσκευή 10 κιλών (διαστ. 55x40x20cm) κατά άτομο | Μεταφορές - Περιηγήσεις σύμφωνα με το πρόγραμμα | Πρωινό (4 πρωινά).  **Δεν περιλαμβάνονται:** Σύνολο φόρων 165€ κατ’ άτομο | Είσοδοι σε μουσεία & θεάματα, οτιδήποτε προαιρετικό ή προτεινόμενο | Οι δημοτικοί φόροι διαμονής | Κόστος προαιρετικής Εκδρομής στο Γκόνζο: 50€ ενήλικας, 35€ παιδί. | | | | | | |